CELEX: 62011TN0285
Language: fi
Date: 2011-06-06 00:00:00
Title: Asia T-285/11: Kanne 6.6.2011 — Gooré v. neuvosto

13.8.2011   
            
            
               FI
            
            
               Euroopan unionin virallinen lehti
            
            
               C 238/21
            
         Kanne 6.6.2011 — Gooré v. neuvosto
   (Asia T-285/11)
   2011/C 238/38
   Oikeudenkäyntikieli: ranska
   
      Asianosaiset
   
   
      Kantaja: Charles Kader Gooré (Abidjan, Norsunluurannikko) (edustajat: asianajaja F. L. Meynot)
   
      Vastaaja: Euroopan unionin neuvosto
   
      Vaatimukset
   
   Kantaja vaatii, että unionin yleinen tuomioistuin
   
               —
            
            
               kumoaa tiettyihin henkilöihin ja yhteisöihin kohdistuvien rajoittavien erityistoimenpiteiden toteuttamisesta Norsunluurannikon tilanteen vuoksi annetun asetuksen (EY) N:o 560/2005 muuttamisesta 6.4.2011 annetun neuvoston asetuksen (EU) N:o 330/2011 siltä osin kuin se koskee Charles Kader Goorén sisällyttämistä liitteessä II olevaan luetteloon (ja toteaa, ettei asetusta sovelleta häneen nähden),
            
         
               —
            
            
               velvoittaa Euroopan unionin neuvoston suorittamaan Charles Kader Goorélle 50 000 euroa korvauksena hänen kärsimästään vahingosta,
            
         
               —
            
            
               velvoittaa Euroopan unionin neuvoston korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahteen kanneperusteeseen.
   
               1)
            
            
               Ensimmäinen kanneperuste perustuu olennaisten menettelymääräysten rikkomiseen. Kantaja moittii neuvostoa yhtäältä perusteluiden puuttumisesta ja toisaalta siitä, että se on loukannut suhteellisuusperiaatetta, koska rajoittavilla toimenpiteillä ylitetään se, mikä on tarpeen neuvoston tavoittelemien päämäärien saavuttamiseksi.
            
         
               2)
            
            
               Toinen kanneperuste perustuu perussopimuksen rikkomiseen. Kantaja moittii neuvostoa yhtäältä siitä, että se on loukannut puolustautumisoikeuksia, koska hänelle ei ole koskaan annettu tiedoksi kaikkia toimenpiteen perustana olevia seikkoja, ja toisaalta omaisuudensuojaa koskevan oikeuden loukkaamisesta.